《朝云墓十首次孙西庵先生韵 其七》
明代·何绛

满湖青草雁声春，摘尽庭兰不见君。唯对松筠听刻漏，欲书花叶寄朝云。

窗残更夜人何处，树蘸芜香鹤共闻。无复绮罗歌白日，青丝宝髻石榴裙。

作者简介：何绛，字不偕，号孟门，顺德人。明亡，乃自放废，徜徉罗浮、西樵山中。曾与陈恭尹渡铜鼓洋，访明遗臣，以图反清复明，无果而归。父殁后在家伺母，不复远出。其人论诗甚严，对陈恭尹、梁乐亭诗作有过赞许，但不喜屈大均诗，其诗作淡逸幽远，无悲怨壮愤意，著有《不去庐稿》。